3.500 xiquets i xiquetes d'entre 3 i 9 anys participen en les jornades d'Educació Vial
13 d’octubre 2015

Demà, 14 d'octubre, comencen les classes d'educació vial per a 3.500 xiquets i xiquetes de totes les escoles de la localitat amb edats compreses entre els 3 i 9 anys. L'objectiu és obrir un espai per a la reflexió entre els més xicotets i els seus pares o tutors sobre els riscos que corren si no respecten les mesures bàsiques de seguretat vial, ara com a vianants i en el futur com a conductors.

  
La regidora d'Educació Vial, Roser Maestro, ha manifestat que “**l'educació és una inversió per al futur i per això és important l'exemplaritat dels pares al volant, ja que els fills imiten les seues conductes de comportament**”.

  
Durant el present curs escolar, del total d'alumnes que participen en aquestes jornades de l'Escola Municipal d'Educació Vial, al voltant de 1.500 dels cursos 2n i 3er de Primària rebran classes pràctiques en el Parc Infantil de Trànsit. Un microbús els arreplegarà als col·legis i els traslladarà al parc.

  
A més, està previst un concurs de dibuix i maquetes en el qual poden participar les xiquetes i xiquets d'entre 6 i 12 anys. Els premis es donaran en el mes de juny de 2016 abans de finalitzar el curs escolar.

*   [](http://www.facebook.com/sharer.php?u=https://aytosagunto.es/va/actualitat/3-500-xiquets-i-xiquetes-d-entre-3-i-9-anys-participen-en-les-jornades-d-educacio-vial/ "Facebook")
*   [](http://twitter.com/share?url=https://aytosagunto.es/va/actualitat/3-500-xiquets-i-xiquetes-d-entre-3-i-9-anys-participen-en-les-jornades-d-educacio-vial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/3-500-xiquets-i-xiquetes-d-entre-3-i-9-anys-participen-en-les-jornades-d-educacio-vial/ "Linked In")
*   [](mailto:?body=https://aytosagunto.es/va/actualitat/3-500-xiquets-i-xiquetes-d-entre-3-i-9-anys-participen-en-les-jornades-d-educacio-vial/)